Gaan Groen Knysna - AfriForum
Gaan Groen Knysna
Deurafriforum	 21/06/2017 02/11/2020
Gaan Groen Knysna is 'n inisiatief wat met trots deur AfriForum se Omgewingsake-afdeling ondersteun word en ten doel het om Knysna en die omliggende omgewing te rehabiliteer ná die onlangse verwoestende brande. Die Tuinroete, waarvan Knysna deel vorm, is bekend vir sy natuurskoon en trek gevolglik jaarliks duisende toeriste.
Hierdie rehabilitasieprojek beoog om in samewerking met ander belanghebbendes bome en struike te plant om die gebied sodoende mettertyd tot sy eertydse glorie te herstel.
Die gebied se natuurlike fauna en flora is nie net beeldskoon nie, maar speel ook 'n baie belangrike rol met betrekking tot erosie, veral watererosie. Met die reënseisoen om die draai gaan die rolspelers in die projek ook nou betrokke wees om die natuurlike habitat te herstel. Dít sal tot gevolg hê dat verspoelings en modderstortings in die toekoms sover moontlik beperk word.
Tien van die belangrikste funksies wat bome vervul:
Bome produseer suurstof: 'n Volwasse groen boom produseer genoeg suurstof in een seisoen sodat tien mense vir een jaar lank kan asemhaal.
Bome beheer die spoed van stormwater: Oorstromings kan dramaties verminder word deur die aanplant van bome.
Bome beheer geraas: Bome demp stedelike geraas net so doeltreffend soos klipmure.
Bome maak grond skoon deur sekere gevaarlike chemikalieë en ander besoedelende stowwe in die grond te absorbeer.
Bome is koolstofreservoirs: Bome absorbeer koolstofdioksied om hul voedsel te produseer. (Koolstofdioksied is die grootste oorsaak van aardverwarming.)
Bome verskaf skaduwee: Dit is 'n welkome bron van verkoeling tydens die warm somermaande.
Bome dien as windskerms: Bome absorbeer die krag van sterk winde in die winter.
Bome bekamp gronderosie: Boomwortels bind die grond en boomblare breek die krag van wind wat oor oppervlaktes waai.
Bome vorm deel van 'n groot ekologiese stelsel: Die interaksie tussen bome en organismes speel 'n belangrike rol in die voortbestaan van die ekostelsel.
Bome is 'n bron van voedsel: Bome is die hoofbron van voedsel vir verskeie diere, voëls en organismes.
Jy kan ondersteuning en hulp op een van die volgende maniere bied:
Raak betrokke en help ons om bome en struike te plant.
Hou gerus die Facebook-blad van die Gaan Groen Knysna(Go Green Knysna)-projek dop om te sien wanneer en waar ons bome en struike gaan plant.
Raak betrokke deur by AfriForum aan te sluit.
Ondersteun die Gaan Groen Knysna-projek: SMS "Gaan Groen" na 45354 (R1).
Jou ondersteuning deur middel van lidmaatskap help om 'n verskeidenheid van AfriForum se projekte volstoom aan die gang te hou, soos byvoorbeeld die vullisterreinprojek, #RedOnsVisse en die blou-en-groendruppelprojek.
Maak 'n verskil deur 'n finansiële bydrae te lewer.
Maak 'n donasie deur die onderstaande bankbesonderhede te gebruik:
Verwysing: Go Green
AfriForum veroordeel munisipale wanbesteding van R30,481 miljard – genoeg om Eskom-skuld dubbel te betaal
AfriForum versoek 'n vergadering met Pres. Cyril Ramaphosa
AfriForum versoek 'n vergadering met Pres. Cyril Ramaphosa om die toekoms van die Afrikaner te bespreek. Die President moet kennis…
Lees meer AfriForum versoek 'n vergadering met Pres. Cyril RamaphosaContinue
Vullisverwydering in Bloemfontein
AfriForum het op 18 Augustus 2020 'n brief aan sowel die burgemeester as die munisipale bestuurder van die Mangaung Metro…
Lees meer Vullisverwydering in BloemfonteinContinue
Stop Beoogde vuurwapenwet!
DeurAfriForum	 24/05/2021 29/09/2021
Volgens 'n beoogde konsepwysigingswet sal geen persoon voortaan meer 'n vuurwapen mag koop/besit vir selfverdediging nie. Burgers moet oor die…
Lees meer Stop Beoogde vuurwapenwet!Continue
AfriForum begin burgerlike mosie van wantroue in president Zuma AfriForum stel 'n burgerlike mosie van wantroue in president Jacob…
Lees meer Stop ZumaContinue
Deurafriforum	 18/10/2016 02/11/2020
AfriForum het tydens 'n mediakonferensie in Centurion 'n verslag rakende die beweerde kaping van die strafregstelsel, getiteld 'Joining the Dots',…
Lees meer AfriForum stel sy teenkorrupsie-eenheid bekendContinue
Meld slaggate, probleme by parke en stukkende straatligte in Pretoria aan
Deurafriforum	 23/05/2017 02/11/2020
AfriForum word deur gemeenskappe genader om in te gryp waar munisipaliteite versuim om hul diensleweringspligte na te kom. Die vul…